Uz povike "korona, korona" gađala su djeca tvrdim predmetima kineske turiste ispred katedrale sv. Vida u Rijeci, tvrdi Riječanka Maja Škufca koja je odlučila na incident upozoriti prvo na društvenim mrežama.

"Maloprije sam dušu isplakala koliko mi je bilo teško gledati suze moje gošće Kineskinje koja bježi od virusa otkad je krenuo u Kini. Iz zdravstvenih razloga za njenog muža može biti kobno ako se zarazi koronavirusom, pa su se, oboje zdravi, odlučili na proputovanje (zdravi)", napisala je Riječanka u Facebook statusu. Sve joj je to, navodi dalje, ispričala gošća u suzama.

"Kaže da sam ja jedina osoba koja ju je zagrlila osim njenog muža u posljednjih mjesec dana. Kaže da sam jedini domaćin koji se našao s njima bez straha i bez distance. Kaže da su se prvi put u CSV osjećali kao dobrodošli gosti, a ne bolesnici ili bjegunci. Imala je potrebu napisati blog o tome, koji je pročitao više od 3 milijuna Kineza. Pisala je o Juliji, kako je krasna djevojčica i pisala je o tome kako joj je nevjerojatan pristup i dobrodošlica koju je dobila u Casi. Pisala je i o Ivani Klobučar kako joj je pomogla oko karte za parking", prepričava Škufca.

Roditeljima djece koja su se sramotno ponijela oštro je poručila da je ona stekla još jednog prijatelja, a da bi se oni trebali zapitati čega se točno boje. "Smrti? Jer ono ljudsko je davno umrlo u većini vas", dodala je u razgovoru za Slobodnu Dalmaciju.

VIDEO Ravnatelj HZJZ-a odgovara na pitanje: Što s ukućanima ako se ide u samoizolaciju

Vaš preglednik ne omogućava pregled ovog sadržaja.

>> Tema: Koronavirus